Nefka-d amek i d-yella lebni asiwlan deg teḥkayt, tusa-d s umsawal awadem imi d netta i yeṭṭuqten deg teḥkayt-a. Tikwal d aniri mi ara d-yettawi ɣef kra n isental ideg ulac-it. Amsawal awadem yella-d s waṭas alabeɛda deg tazwara n teḥkayt imi yettales-d ɣef yiman-is, syin akkin ɣef uwadem agejdan Tiziri; d ayen i yeǧǧan tamuɣli-is ad tili d tagensayt imi yezra kra n isalen d yiḥulfan ɣef iwudam n teḥkayt.